Portlandi eestlased pidasid ühist suvepäeva
#000001
Oregoni eestlaste suvepäev toimus Portlandi Eesti Seltsi ja koguduse ühise üritusena pühapäeval, 5. augustil Jackie Huseni pargis, kus oleme kokku saanud juba viimased kuus aastat.
#000002
See väike ja hubane park metsa ääres on justkui looduslik kirik, kus abipraost Hendrik Laur ja diakon Kalle Merilo viisid läbi jumalateenistuse. Õpetaja Laur pidas huvitava jutluse, arutledes maa ja taeva ning universumi loomise üle.
#000003
Muruplatsil jagus ruumi võrkpallile, mida kuuma ilma leevenduseks mängisime käterättide ja veega täidetud õhupallidega lisaks traditsioonilisele saapaviskamisele. Mängisime ka “investeerimise” mängu, laulsime ühislaule ja kuulasime muljeid reisist Eestisse.
#000004